**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 93**

(protokols Nr. 4, 31. p.)

**Par telpu Oskara Kalpaka ielā 4, Lubānā, Madonas novadā, nomas tiesību izsoli**

Lubānas apvienības pārvalde rosina nodot nomā telpas Oskara Kalpaka ielā 4, Lubānā, Madonas novadā.

Iznomājamās telpas sastāv no četrām telpām ar kopējo platību 60,2 kv.m., kuras piemērotas komercdarbībai.

2023. gada 11. aprīlī nekustamā īpašuma novērtēšanu ir veicis SIA “LINIKO” reģistrācijas Nr. 55403012911 (LĪVA profesionālās kvalifikācijas sertifikāts Nr. 131). Saskaņā ar nekustamā īpašuma novērtējumu nekustamā īpašuma viena mēneša tirgus nomas maksa ir 1,90 EUR/m2 (viens euro, 90 centi) mēnesī par vienu telpas kvadrātmetru, neieskaitot PVN.

Noklausījusies sniegto informāciju, pamatojoties uz Publiskas personas finanšu līdzekļu un mantas izšķērdēšanas likuma 3. panta otro daļu, 6.¹ panta pirmo daļu, Ministru Kabineta noteikumu Nr. 97 “Publiskas personas mantas iznomāšanas noteikumi” 12., 23.-27., 34. un 80. punktu, SIA “Liniko”, reģistrācijas Nr. 55403012911 (LĪVA profesionālās kvalifikācijas sertifikāts Nr. 131), iespējamās nomas maksas novērtējumu Nr. 23- 79, ņemot vērā 12.02.2025. Uzņēmējdarbības, teritoriālo un vides jautājumu komitejas un 18.02.2025. Finanšu un attīstības komitejas atzinumus, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Rīkot telpu nomas ar adresi Oskara Kalpaka, Lubāna, Madonas novads, ar kopējo 60,2 kv.m. (turpmāk – Nomas Objekts) nomas tiesību mutisku izsoli ar augšupejošu soli.
2. Apstiprināt Nomas objekta nomas maksas sākumcenu – 1,90 EUR/m2 (viens euro, 90 centi) mēnesī par vienu telpas kvadrātmetru, papildus aprēķinot PVN.
3. Apstiprināt Nomas objekta nomas tiesību izsoles noteikumus (Pielikums Nr.1).
4. Uzdot Pašvaldības īpašumu iznomāšanas un atsavināšanas izsoļu komisijai noteikt izsoles laiku, veikt Nomas objekta izsoli un apstiprināt izsoles rezultātus.
5. Nekustamā īpašuma pārvaldības un teritoriālās plānošanas nodaļai, pamatojoties uz apstiprinātiem izsoles rezultātiem, organizēt nomas līguma slēgšanu ar nomas tiesību ieguvēju.

*Pielikumā: Nomas objekta nomas tiesību izsoles noteikumi.*

 Domes priekšsēdētājs A. Lungevičs

*A. Semjonova 27333721*